-Նախ, 2016 թվականի հունվար ամսին սկսվեց իմ հաղթական երթը, որովհետև Ռուսաստանի Պյատիգորսկ քաղաքում կայացած միջազգային մրցույթից վերադարձա «Գրան պրի» գլխավոր մրցանակով: Մարտ ամսին Իսպանիայի Բարսելոնա քաղաքում կայացած Մոնսերատի «Ոսկյա ձայներ» միջազգային մրցույթն էր, և ես այնտեղից վերադարձա հերթական հաղթանակով: Մեծ ձեռքբերում եմ համարում նաև այն, որ ես, լինելով միակ hայը, իրենց համար պատմական նշանակություն ունեցող Մոնսերատ եկեղեցում հոծ բազմության դիմաց ներկայացրեցի Կոմիտաս և Նարեկացի, որոնք արժանացան բուռն ծափահարությունների և գովասանական և գնահատականքի խոսքերի: Ապա, աշխատանքի բերումով, գնացի Լիբանան, որտեղ Սեդո Պաղտասարյանի և իր նվագախմբի հետ միասին Պաղտասարյան ստուդիայում ձայնագրեցինք իմ 2-րդ ձայնասկավառակը՝ «Հայոց արծիվներ» խորագրով, որը թողարկվեց սույն տարվա նոյեմբերի 1-ին: Սեպտեմբերին Երևանում մասնակցեցի «Իմ Հայաստան» փառատոնին՝ արժանանալով մեդալի և պատվոգրի ՀՀ սփյուռքի նախարար Հրանուշ Հակոբյանի կողմից: Դեկտեմբերին կայացավ իմ մենահամերգը Լիբանանում՝ նվիրված սիրիահայությանը, որին ներկա էին նաև ՀՀ սփյուռքի նախարար Հրանուշ Հակոբյանը, Լիբանանում ՀՀ արտակարգ և լիազոր դեսպանը և այլ հյուրեր ու ներկաներ: Իսկ վերջում, դեկտեմբերի 24-ին Կատարողական արվեստի համաշխարհային ասոցիացիայի կողմից արժանացա «Տարվա լավագույն դասական երգչուհի» մրցանակին, որի համար շնորհակալ եմ ասոցիացիայի հիմնադիր նախագահ Արման Ղուկասյանին: